《题郝德新又新字说卷后》
元代·凌云翰

一篇虺诰炳丹青，九字汤铭灿日星。不是菜朱曾有语，安能子墨重书铭。

乾坤纳纳应无外，江汉滔滔岂暂停。绝爱郝隆书满腹，命名称字必尊经。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。